**Halimba Község Önkormányzata Képviselő-testületének**

**17/2020. (X.2.) önkormányzati rendelete**

**a fenntartásában levő intézményi helyiségek bérleti díjainak megállapításáról**

Halimba Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében a fenntartásában levő közművelődési intézmény helyiségei bérbeadása esetén alkalmazott díjak vonatkozásában az alábbi rendeletet alkotja:

1. **Általános rendelkezések**
2. §

A rendelet hatálya a Művelődési Ház-IKSZT (a továbbiakban: Művelődési Ház) helyiségeinek és udvarának, továbbá rendezvények, lakodalmak esetén a Művelődési Házban található, az intézmény leltárában található, egyéb eszközök (poharak, evőeszközök, abrosz) bérbeadására terjed ki.

1. §

A Művelődési Ház helyiségeinek bérbeadásával kapcsolatos valamennyi feladat- és hatáskör – a közérdekű igénybevétel esetén alkalmazható eltérő díjtétel megállapításának jogköre kivételével - az intézmény vezetőjét illeti meg.

1. §

A Művelődési Ház helyiségeinek bérbeadására kizárólag csak az intézmény alapfeladatait nem veszélyeztető módon, az intézményi szabad kapacitása terhére kerülhet sor.

1. **A bérleti díjak meghatározása**
2. §
3. Térítésmentesen használhatják a Művelődési Ház helyiségeit és udvarát az önkormányzat fenntartásában működő köznevelési intézmények, a Nyirádi Erzsébet Királyné Általános Iskola Dr. Szalai Miklós Tagintézménye, valamint a helyi civil szervezetek. Egészségügyi intézmények ingyenes lakossági szűrése esetén az igénybevétel szintén térítésmentes.
4. Közérdekű igénybevétel esetén a polgármester a rendeletben meghatározott díjtételektől eltérő díjakat állapíthat meg. Az eltérő díjtétel kérelemre alkalmazható. A kérelmet a polgármester bírálja el.
5. A Művelődési Ház helyiségeinek, udvarának termékbemutató, vásár és esküvői rendezvény céljára való bérbeadásakor kedvezményes bérleti díj nem alkalmazható.
6. §
7. A Művelődési Ház bérbeadható helyiségei a következőek: a nagyterem és a kisterem. Bérelhető továbbá a Művelődési Ház udvara is. A bérleti díj kifizetésével a bérlő jogosult a mosdók használatára. A Művelődési Ház nagytermének, kistermének és udvarának bérbeadásánál ugyanazon összegű bérleti díjak alkalmazandóak. Esküvői rendezvény és bál esetén a bérleti díj magában foglalja mindkét terem és az udvar bérleti díját is.
8. A rendelet alkalmazásában halimbai lakosnak minősülnek azok a személyek, akiknek bejelentett állandó lakóhelye Halimbán található.
9. §

A Művelődési Ház bérleti díjai:

1. Nagyrendezvény, bál: 50.000,- Ft/alkalom, plusz 100.000,- Ft kaució az esetleges károkozás költségeinek megtérítésére. A kaució a rendezvényt követő első munkanapon visszajár, amennyiben károkozás nem történt.
2. Házasságkötés, lakodalom: 50.000,- Ft/alkalom, plusz 100.000,- Ft kaució az esetleges károkozás költségeinek megtérítésére. A kaució a rendezvényt követő első munkanapon visszajár, amennyiben károkozás nem történt.
3. Konferencia: 20.000,- Ft/alkalom.
4. Rendezvény 0-4 óra időtartamig

da) alap bérleti díj: 10.000,- Ft

db) halimbai lakosoknak: 5.000,- Ft

1. Rendezvény 4-8 óra időtartam között:

ea) alap bérleti díj: 20.000,- Ft

eb) halimbai lakosoknak: 10.000,- Ft.

1. A Művelődési Ház leltár szerinti eszközeinek bérleti díja:

fa) evőeszköz: 50,- Ft/készlet

fb) abrosz: 800,- Ft/darab

fc) tányér, pohár: 50,- Ft/darab.

1. §
2. Az óradíjas tételeknél minden megkezdett óra egész órának minősül.
3. A jelen rendelet szerinti ingatlan bérbeadás ÁFA mentes tevékenységnek minősül.
4. §

Ez a rendelet 2020. október 5. napján lép hatályba.

Kovácsné Véber Eszter dr. Németh Mária Anita

 polgármester jegyző